Shape

Description automatically generated

Mikromokymosi ištekliai, skirti mažiau įgūdžių turinčių suaugusiųjų įtraukimui į švietimo sistemą ir mokymą(si).

Vadovas suaugusiųjų švietėjams

Pamokos planas

Šio trumpo vadovo tikslas - padėti jums, patyrusiems andragogams, dirbantiems su mažiau įgūdžių turinčiais ir marginalizuotais besimokančiaisiais suaugusiais, turinčiais įvairių poreikių, naudotis vaizdo įrašų ištekliais ir užduočių lapais, pateiktais mikromokymosi išteklių rinkinyje, siekiant iš naujo įtraukti mažiau įgūdžių turinčius suaugusius savo mokymo centruose ir bendruomenėse. Šiame trumpame vadove pateiksime pagrindinę informaciją apie vaizdo medžiagoje aptariamą temą ir nurodymus. Medžiaga padės sklandžiai pristatyti ir įgyvendinti veiklą, skirtą suaugusiųjų besimokančiųjų grupei. Veikla, kuri buvo parengta kartu su vaizdo ištekliais, siekiama dar labiau išplėtoti jų supratimą apie vaizdo ištekliuose išdėstytą temą. Galiausiai šiame vadove taip pat rasite keletą apibendrinamųjų klausimų, kuriuos galite naudoti savo suaugusiųjų besimokančiųjų grupėje, kad įvertintumėte veiklos, kurią atlikote kartu su jais, patogumą ir kokybę.

**Raštingumo kompetencijos ugdymas per meno disciplinas**

## Įvadas į temą

Menas yra puikus būdas lavinti raštingumą. Ypač besimokantiems ar mažiau įgūdžių turintiems žmonėms. Naudojant „One-Step Up“ išteklius, besimokantieji gali tyrinėti, kokį teigiamą poveikį menas daro raštingumo įgūdžių lavinimui ir kaip tuo pasinaudoti, kad jaustųsi labiau pasitikintys savo sugebėjimais. Taigi nepaisant ar medžiagą skaito šokio entuziastai, muzikos gerbėjai ar pradedantys menininkai, kiekvienas gali atrasti kaip įvairios meno formos gali būti panaudotos raštingumo įgūdžiams tobulinti.

Įvadas į veiklą

Pasitelkiant „Fighting Words” kūrybinio rašymo centro atvejo analizę, besimokantieji supažindinami su novatoriška ir įtraukia programa, padedančia įvairaus amžiaus žmonėms tobulinti savo raštingumo įgūdžius. Besimokantieji taip pat turės galimybę išbandyti „Meninio žodžių koliažo“ veiklą. Ji bus atliekama kuriant koliažą iš nuotraukų ir žodžių, tokiu būdu naudojant kūrybiškumo įgūdžius. Besimokantieji patirs, kad mokytis apie pasirinktus žodžius ir jų reikšmes, kurie jiems kažką reiškia, gali būti įdomu ir smagu.

Šio ištekliaus naudojimas su grupe

Norint naudoti šį išteklių su besimokančiais suaugusiais savo vietos grupėje, rekomenduojame iš pradžių parodyti jiems vaizdo įrašą, kad pristatytumėte temą „Kultūrinis sąmoningumas ir raiškos kompetencija - meninės disciplinos". Šis vaizdo įrašas padės besimokantiesiems suprasti temą prieš pradedant veiklą su dalomąja medžiaga. Įgiję bendrų žinių apie temą, jie galės pradėti vykdyti dalomosios medžiagos užduotį. Dėl to rekomenduojame kiekvienam besimokančiajam paruošti po vieną dalomosios medžiagos kopiją. Viskas, ko reikia besimokantiesiems, yra rašiklis, kad jie galėtų užpildyti gautą užduotį, ir kompiuteris, kad galėtų peržiūrėti vaizdo įrašą. Iš viso šiai užduočiai atlikti prireiks vienos valandos.

Kai besimokantieji susipažins su mokomosios medžiagos vadovu, paskatinkite žinias apie raštingumo ugdymo kompetenciją užtvirtinti viktorinos metu.

Apibendrinimo klausimai

* Kokią žinutę išsinešate iš „Fighting Words” atvejo analizės?
* Kokią pagrindinę informaciją išsinešite iš šio atvejo tyrimo ir veiklos? Kaip tai pritaikysite savo gyvenime ar darbe?
* Kokia buvo jūsų patirtis veikloje „Meninis žodžių koliažas"? Ar ji padėjo pagerinti jūsų raštingumo kompetenciją?
* Kaip manote, ar menas gali būti įtrauktas į tradicinę švietimo sistemą ar mokymo programas, siekiant pagerinti raštingumą? Ar turite daugiau idėjų?
* Kaip manote kodėl svarbu naudoti meną savo raštingumo ugdymui? Kaip tai gali padėti besimokantiesiems?

Timeline

Description automatically generated 